Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: követelmények kiadásáról szóló 64/1994. (XII. 15.) FM rendelet mellékletében, továbbá az 5/2006.
Paragraph Index: 89

3. Tanulási projektleírás A Tanulási projektleírás a tanulói tevékenységeket, illetve az ezeket segítő tanácsokat, továbbá a projektfeladat megnevezését tartalmazza táblázatos formában. A Tanulói tevékenységet segítő tanácsok a tevékenység önálló elvégzését segítik azzal, hogy megjelöli az információk megszerzésének, illetve a tevékenység elvégzésének helyét és/vagy módját. Az elvégzendő tanulói tevékenységek között mindig szerepelnie kell az önellenőrzésnek, illetve a megoldókulcs használatának, a segítő tanácsok között pedig a megfelelő önellenőrzési feladat, valamint a megoldókulcs megadásának (lásd az 5. és 6. pontokban). A segítő tanácsok között fel kell tüntetni az Információs lapot is (lásd a következő pontot), ha van. A Moduláris projekt alapú tanulási útmutató annyi Tanulási projektleírást tartalmaz, ahány projektfeladatból áll a projekt. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes